**Ministru kabineta rīkojuma projekta „Par nekustamā īpašuma Ezermalas ielā 34F, Rīgā atsavināšanu” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta rīkojuma projekts ir sagatavots saskaņā ar Sabiedrības vajadzībām nepieciešamā nekustamā īpašuma atsavināšanas likuma (turpmāk – Likums) 9.panta pirmo daļu un 24.pantu, kā arī Publiskas personas mantas atsavināšanas likuma 3.panta pirmās daļas 3.punktu un 38.pantu, ņemot vērā mērķi izpildīt 2010.gada 20.decembrī Maskavā parakstītās Latvijas Republikas valdības un Krievijas Federācijas valdības vienošanās par Latvijas Republikas vēstniecības Krievijas Federācijā un Krievijas Federācijas vēstniecības Latvijas Republikā izvietošanas nosacījumiem (turpmāk – Vienošanās) 1.panta 1.2.punkta 2. un 3.apakšpunktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likums tiek piemērots, ņemot vērā Likuma 2.pantā noteiktos sabiedrības vajadzību pamatojumus nekustamā īpašuma atsavināšanai. Kā viens no minētajiem pamatojumiem ir noteikts – „Nekustamo īpašumu atsavina … arī citu sabiedrības vajadzību nodrošināšanai, ja šis mērķis nav sasniedzams ar citiem līdzekļiem”. Šis Likumā minētais pamatojums ir attiecināms uz rīkojuma projektā paredzēto nekustamā īpašuma Ezermalas ielā 34F, Rīgā atsavināšanu.  Sabiedrības vajadzības, kas tiks nodrošinātas ar nekustamā īpašuma Ezermalas ielā 34F, Rīgā atsavināšanu, ir Latvijas Republikas pilsoņu, nepilsoņu un bezvalstnieku, kā arī juridisko personu interešu aizsardzība ārvalstīs. Šīs sabiedrības vajadzības tiks nodrošinātas, izpildot Vienošanās noteikumus par nekustamo īpašumu nodošanu. Saskaņā ar Vienošanos Latvijas puse nodod Krievijas Federācijai īpašumā ēkas un būves un iznomā zemes gabalus, kas paredzēti Krievijas Federācijas vēstniecības Latvijas Republikā izvietošanas vajadzībām. Krievijas puse, savukārt, nodod Latvijas Republikai īpašumā ēkas un būves, kā arī iznomā zemes gabalu Čapligina ielā 3, Maskavā, kas tiks izmantots Latvijas Republikas vēstniecības Krievijas Federācijā vajadzībām. Minētās ēkas Čapligina ielā 3, Maskavā ir esošās Latvijas Republikas vēstniecības Krievijas Federācijā telpas. Šo telpu nonākšana Latvijas Republikas īpašumā radīs papildus drošību, ka Latvijas Republikas vēstniecība Krievijas Federācijā turpinās ilgtspējīgi nodrošināt Latvijas valstspiederīgo interešu aizsardzību Krievijas Federācijā, tai skaitā, konsulāro funkciju nodrošināšanā. Šo sabiedrības vajadzību nodrošināšana ir iespējama, izpildot Latvijas Republikas saistības, kas tai uzliktas ar Vienošanos.  Ņemot vērā Vienošanās 1.panta 1.2.punkta 3.apakšpunktu, Latvijas pusei ir pienākums apvienot zemes gabalus Ezermalas ielā 34a un Ezermalas 34 pirms to nodošanas nomā Krievijas Federācijai. Lai varētu veikt minēto īpašumu apvienošanu, nepieciešams atsavināt privātpersonai piederošu zemes gabalu Ezermalas ielā 34F, Rīgā, kurš atrodas starp abiem Latvijas valstij piederošajiem zemes gabaliem Ezermalas ielā 34a un Ezermalas ielā 34, kurus nepieciešams apvienot. Papildus minētajam, uz privātpersonai piederošā zemes gabala atrodas ceļš, kas nodrošina privātpersonai piekļuvi tās īpašumam.  Ievērojot minēto un izvērtējot citu Latvijas Republikas normatīvo aktu nosacījumus par publiskai personai piederošu nekustamo īpašumu apmaiņu pret privātīpašumā esošo nekustamo īpašumu, tikai Likuma 24.pants pieļauj iespēju atsavināt privātpersonas nekustamo īpašumu, novēršot neērtības atsavināmā nekustamā īpašuma īpašniekam, tai skaitā, būvēt inženierbūves, kas šajā gadījumā ir jauna ceļa izbūve nekustamajā īpašumā Ezermalas ielā 34E, Rīgā un īpašniekam piederošajā nekustamajā īpašumā bez adreses (kadastra numurs 0100 084 0342), ko nosaka rīkojuma projekta 3.punkts. Līdz ar to secināms, ka minētās sabiedrības vajadzības nevar tikt nodrošinātas citādi, kā tikai piemērojot Likumu, kas atbilst arī Likuma 2.pantā minētajam pamatojumam privātīpašnieka nekustamā īpašuma atsavināšanai ”citu sabiedrības vajadzību nodrošināšanai, ja šis mērķis nav sasniedzams ar citiem līdzekļiem”.  2011.gada 16.maijā stājās spēkā Vienošanās, bet sarunas ar Krievijas Federāciju par savstarpēju nekustamo īpašumu apmaiņu ar mainīgiem panākumiem un dažādu intensitāti ir notikušas kopš 1999.gada. Ņemot vērā Krievijas Federācijas ieinteresētību tieši par nekustamo īpašumu Ezermalas ielā 34, Rīgā, tas tika nostiprināts Zemesgrāmatā uz valsts vārda Ārlietu ministrijas personā. 2003.gadā Ārlietu ministrija noslēdza pilnvarojuma līgumu ar VAS „Diplomātiskā servisa aģentūra” (tagad tiesību un saistību pārņēmējs Valsts akciju sabiedrība ”Valsts nekustamie īpašumi” (turpmāk – VNĪ)) par ceļa pārnešanu un īpašumu apmaiņu.  Vienošanās 1.panta 1.1. punktā noteikts: „Krievijas Federācijas vēstniecības Latvijas Republikā izvietošanas vajadzībām Latvijas puse nodod Krievijas Federācijai īpašumā ēkas un būves: adrese: Rīgā, Ezermalas ielā 34, visu ēku 001, ar kopējo platību 2507,5m2, sūkņu staciju 002, ar kopējo platību 43,2 m2” un 1.2. punktā noteikts: „Latvijas puse nodod Krievijas Federācijai nomā uz 99 gadiem ar nomas maksu 1 lats gadā zemes gabalus, uz kuriem atrodas šā panta 1.1. punktā minētās ēkas un būves: adrese Rīgā, Ezermalas ielā 34, kadastra numurs 0100 084 2029, platību 4470 m2; adrese: Rīgā, Ezermalas ielā 34a, zemes gabala ar kadastra numuru 0100 084 0056 „A” un „D” daļas 2845,0 m2 platībā pēc piebraucamā ceļa izbūves („B”) zemes gabals 34a tiks apvienots ar zemes gabalu Ezermalas ielā 34”.  Lai nodrošinātu Vienošanās izpildi, tika izstrādāts zemes ierīcības projekts nekustamā īpašuma veidošanai Ezermalas ielā 34A, Rīgā (kadastra apzīmējums 01000840056), Ezermalas ielā 34B, Rīgā (kadastra apzīmējums 01000842030). Ar Rīgas pilsētas būvvaldes 2013.gada 8.maija lēmumu Nr. BV-13-4525-nd šādām jaunizveidotajām zemes vienībām piešķirtas adreses:  ● jaunizveidotajai zemes vienībai ar numuru „1” (platība 0,1107 ha) piešķirta adrese Ezermalas iela 34B, Rīga;  ● jaunizveidotajai zemes vienībai ar numuru „2” (platība 0,1861 ha) piešķirta adrese Ezermalas iela 34C, Rīga;  ● jaunizveidotajai zemes vienībai ar numuru „3” (platība 0,1824 ha) piešķirta adrese Ezermalas iela 34D, Rīga;  ● jaunizveidotajai zemes vienībai ar numuru „6” (platība 0,2329 ha) piešķirta adrese Ezermalas iela 34A, Rīga;  ● jaunizveidotajai zemes vienībai ar numuru „7” (platība 0,1166 ha) piešķirta adrese Ezermalas 34E, Rīga.  Ar iepriekš minēto lēmumu atteikts piešķirt adresi jaunizveidotajai zemes vienībai ar numuru „4” (platība 0,0729 ha) un numuru „5” (platība 0,0516 ha).  Ar Rīgas pilsētas būvvaldes 2013.gada 26.jūnija lēmumu Nr. BV-13-6516-nd jaunizveidotajai zemes vienībai ar numuru „5” platība (0,0516 ha) piešķirta adrese Ezermalas iela 34F, Rīga.  Lai izpildītu starpvaldību Vienošanos no zemes īpašnieka A.Blažko jāatsavina nekustamo īpašumu Ezermalas ielā 34F, Rīgā 0,0516 ha platībā (nekustamā īpašuma kadastra Nr. 0100 084 0343, zemes vienības kadastra apzīmējums 0100 084 0334), kas reģistrēts Rīgas pilsētas zemesgrāmatas nodalījumā Nr.19782.  Pamatojoties uz Ministru kabineta 2011.gada 15.marta noteiktumu Nr.204 „Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” 36.1.punktu, Ārlietu ministrija 2015.gada 10.jūnijā pieņēma lēmumu:  1. apstiprināt komisijas noteikto A.Blažko piederošā nekustamā īpašuma Ezermalas ielā 34F, Rīgā (nekustamā īpašuma kadastra numurs 0100 084 0343), zemes vienības kadastra apzīmējums 0100 084 0334) nosacīto cenu – 39900 *euro* un valstij piederošā nekustamā īpašuma Ezermalas ielā 34E, Rīgā (nekustamā īpašuma kadastra numurs 0100 084 0360, zemes vienības kadastra apzīmējums 0100 084 0336) 399/835 domājamo daļu nosacīto cenu – 39900 *euro*, pamatojoties uz sertificēta nekustamā īpašuma vērtētāja SIA „Vindeks” sagatavoto minēto īpašumu tirgus vērtību novērtējumu;  2. noteikt taisnīgas atlīdzības veidu – īpašniekam piederošā nekustamā īpašuma Ezermalas ielā 34F, Rīgā (nekustamā īpašuma kadastra numurs 0100 084 0343, zemes vienības kadastra apzīmējums 0100 084 0334) atsavināšana, piedāvājot tam līdzvērtīgu nekustamo īpašumu – Latvijas valstij piederošā nekustamā īpašuma Rīgā, Ezermalas ielā 34E (nekustamā īpašuma kadastra numurs 0100 084 0360, zemes vienības kadastra apzīmējums 0100 084 0336) 399/835 domājamās daļas;    3. par valsts finanšu līdzekļiem būvēt ceļu nekustamajā īpašumā Rīgā, Ezermalas ielā 34E (nekustamā īpašuma kadastra numurs 0100 084 0360; zemes vienības kadastra apzīmējums 0100 084 0336) un A.Blažko piederošajā nekustamajā īpašumā bez adreses (nekustamā īpašuma kadastra numurs 0100 084 0342, zemes vienības kadastra apzīmējums 0100 084 0321) līdz esošajam ceļam un nodot to A.Blažko īpašumā, lai novērstu neērtības, kas īpašniekam rodas saistībā ar īpašuma atsavināšanu.  A.Blažko ir piekritis īpašumu apmaiņai un plānotā ceļa izbūvei, bet nepiekrīt atlīdzības noteikšanas komisijas noraidītajiem zvērināta advokāta pakalpojumu segšanas izdevumiem. Saskaņā ar Likuma 27.panta pirmajā un otrajā daļā noteikto īpašniekam ir tiesības apstrīdēt Ārlietu ministrijas noteikto atlīdzības apmēru.  Minēto nekustamo īpašumu maiņas rezultātā Latvijas valsts iestāsies kopīpašuma attiecībās ar A.Blažko. A.Blažko piederēs 399/835 domājamās daļas no nekustamā īpašuma Rīgā, Ezermalas ielā 34E. Normatīvie akti neaizliedz publiskai personai veidot jaunas kopīpašuma attiecības ar privātpersonām. Jau sākotnēji A.Blažko tika informēts, ka, iespējams, maiņai varēs tikt piedāvātas tikai publiskas personas nekustamā īpašuma domājamās daļas, nevis viss Ezermalas 34E zemes gabals, uz kura saskaņā ar Vienošanos nepieciešams uzbūvēt ceļu, lai nodrošinātu piekļuvi privātpersonas nekustamajam īpašumam pēc tam, kad sabiedrības vajadzībām tiks atsavināta privātpersonai piederošā nekustamā īpašuma daļa (Ezermalas iela 34F, Rīgā), caur kuru šobrīd tiek nodrošināta piekļuve. Visa zemes gabala Ezermalas ielā 34E nodošana īpašniekam maiņas ceļā pret nekustamo īpašumu Ezermalas ielā 34F nav iespējama, jo saskaņā ar Publiskas personas mantas atsavināšanas likuma 38.panta trešo daļu maināmo nekustamo īpašumu nosacīto cenu starpība nedrīkst pārsniegt 20 procentus.  Neraugoties uz to, ka Latvijas valsts iestāsies kopīpašuma attiecībās ar A.Blažko nekustamajā īpašumā Ezermalas ielā 34E, Rīgā, pastāv vērā ņemama iespējamība, ka kopīpašuma attiecības ar A.Blažko nākotnē tiks izbeigtas. Attiecībā uz kopīpašumā esošo zemes gabalu Ezermalas ielā 34E būs piemērojamas Publiskas personas mantas atsavināšanas likuma 44.panta ceturtās un piektās daļas normas, kas nosaka, ka publiskai personai piederošu zemesgabalu, uz kura atrodas citai personai piederošas ēkas (būves), var pārdot tikai zemesgrāmatā ierakstītas ēkas (būves) īpašniekam, bet ja minētā persona savas pirmpirkuma tiesības uz apbūvētu zemesgabalu nevar izmantot vai neizmanto, tai ir zemes nomas tiesības uz to pašu zemesgabalu, uz kuru tai ir pirmpirkuma tiesības, un minētais zemesgabals netiek atsavināts citām personām. A.Blažko ir netieši norādījis, ka varētu būt ieinteresēts visa zemes gabala iegūšanā vai arī iegūt Latvijas valstij piederošās nekustamā īpašuma Ezermalas ielā 34E domājamās daļas nomā.  Ārlietu ministrija pēc rīkojuma projekta apstiprināšanas Ministru kabinetā nosūtīs A.Blažko uzaicinājumu paziņot par iespēju noslēgt līgumu par nekustamā īpašuma labprātīgu atsavināšanu. Ja A.Blažko piekritīs noslēgt līgumu par nekustamā īpašuma labprātīgu atsavināšanu par minētajā Ārlietu ministrijas lēmumā noteikto atlīdzību, Ārlietu ministrija vērsīsies Ministru kabinetā ar lūgumu piešķirt nepieciešamos finanšu līdzekļus rīkojuma projekta 3.punktā minētā ceļa izbūvei no valsts budžeta programmas 02.00.00 „Līdzekļi neparedzētiem gadījumiem” finanšu līdzekļiem.  Atbilstoši 2013.gadā sagatavotā tehniskā projekta „Pievedceļš no Ezermalas ielas uz zemes gabalu ar kadastra numuru 0100 084 2030” tāmei un saskaņā ar VNĪ sniegto informāciju izmaksas par valsts līdzekļiem izbūvējamai ceļa daļai nekustamajā īpašumā Ezermalas ielā 34E, Rīgā un nekustamajā īpašumā, Rīgā (bez adreses) (kadastra Nr. 0100 084 0342, zemes vienības kadastra apzīmējums 0100 084 0321) līdz esošajam ceļam bez komunikāciju tīklu izbūves veido summu 87 061 *euro* bez PVN apmērā. Ārlietu ministrija nodrošinās izdevumu segšanu VNĪ pēc Ministru kabineta lēmuma pieņemšanas par finanšu līdzekļu piešķiršanu no valsts budžeta programmas 02.00.00 „Līdzekļi neparedzētiem gadījumiem”. VNĪ nodrošinās nepieciešamās darbības ceļa būvniecībai valstij piederošajā nekustamajā īpašumā Rīgā, Ezermalas ielā 34E (nekustamā īpašuma kadastra numurs 0100 084 0360; zemes vienības kadastra apzīmējums 0100 084 0336) un A.Blažko piederošajā nekustamajā īpašumā bez adreses (nekustamā īpašuma kadastra numurs 0100 084 0342, zemes vienības kadastra apzīmējums 0100 084 0321) līdz esošajam ceļam. |
| 3. | Projekta izstrādē iesaistītās institūcijas | Ārlietu ministrija un Finanšu ministrija (valsts akciju sabiedrība „Valsts nekustamie īpašumi”). |
| 4. | Cita informācija | Rīkojuma projektam pievienoti dokumenti, kas apliecina rīkojuma projektā regulējamo tiesisko attiecību likumību. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2015.gads** | | Turpmākie trīs gadi (*euro*) | | |
| **2016** | **2017** | **2018** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (2015.) gadu | izmaiņas, salīdzinot ar kārtējo (2015.) gadu | izmaiņas, salīdzinot ar kārtējo (2015.) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | **0** | **105 344** | 0 | 0 |
| 2.1. valsts pamatbudžets | 0 | 0 | 105 344 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | **0** | **-105 344** | 0 | 0 |
| 3.1. valsts pamatbudžets | 0 | 0 | -105 344 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
|  |  |  |  |
| 0 | 105 344 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | |  |  |  | | --- | --- | --- | | Nr.  p.k. | Izmaksu pozīcija | Izmaksas (*euro* bez PVN) | | 1. | Pievedceļa izbūve (līdz esošajam ceļam bez komunikāciju izbūves) | 51 096,09 | | 2. | Būvuzraudzība | 9 000,00 | | 3. | Būvprojekta autoruzraudzība | 7 500,00 | | 4. | Pārprojektēšanas darbi | 4 000,00 | | 5. | Valsts nodeva par koku izciršanu | 4 733,04 | |  | Kopā | 76 329,13 | | 6. | Finanšu rezerve neparedzētiem darbiem (10% no būvniecības izmaksām) | 7 632,91 | | 7. | VNĪ projekta īstenošanā tieši iesaistītā personāla atlīdzības izmaksas (0,15 slodze, 13 mēneši) | 3 098,55 | |  | Kopā bez PVN | 87 060,59 | |  | PVN (21%) | 18 282,72 | |  | Kopā ar PVN (21%) | 105 343,31 |   ⃰ Noteiktās izmaksas ir provizoriskas un atbilstoši Ministru kabineta noteikumiem Nr.330 Rīgā 2015.gada 30.jūnijā „Noteikumi par Latvijas būvnormatīvu LBN 501-15 ”Būvizmaksu noteikšanas kārtība” var tik precizētas būvniecības līgumcenas noteikšanā. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Ja nekustamā īpašuma īpašnieks A.Blažko piekritīs noslēgt līgumu par nekustamā īpašuma labprātīgu atsavināšanu par Ārlietu ministrijas lēmumā noteikto atlīdzību, Ārlietu ministrija vērsīsies Ministru kabinetā ar lūgumu piešķirt nepieciešamos finanšu līdzekļus rīkojuma projekta 3.punktā minētā ceļa izbūvei no valsts budžeta programmas 02.00.00 „Līdzekļi neparedzētiem gadījumiem” finanšu līdzekļiem. Paredzamā summa, kas būs nepieciešama minēto būvdarbu veikšanai ir 87 061 *euro* bez PVN. Tomēr, ņemot vērā, ka ceļa būvniecība ir ar PVN apliekams darījums, summa, kas tiks lūgta no valsts budžeta programmas 02.00.00 „Līdzekļi neparedzētiem gadījumiem” būs par 18 283 *euro* lielāka, kas ir attiecināmā pievienotās vērtības nodokļa apmērā. Līdz ar to paredzamā kopējā summa, kas tiks lūgta no valsts budžeta programmas 02.00.00 „Līdzekļi neparedzētiem gadījumiem” ir 105 344 *euro*. | | | | |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Nav. |
| 2. | Citas starptautiskās saistības | Vienošanās 1.panta 1.2 punkta 2. un 3.apakšpunkta izpilde. |
| 3. | Cita informācija | Nav. |

|  |  |  |
| --- | --- | --- |
| **2.tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Latvijas Republikas valdības un Krievijas Federācijas valdības vienošanās par Latvijas Republikas vēstniecības Krievijas Federācijā un Krievijas Federācijas vēstniecības Latvijas Republikā izvietošanas nosacījumiem, kas 2010.gada 20.decembrī tika parakstīta Maskavā, bet pieņemta un apstiprināta Saeimā 2011.gada 14.aprīlī ar likumu „Par Latvijas Republikas valdības un Krievijas Federācijas valdības vienošanos par Latvijas Republikas vēstniecības Krievijas Federācijā un Krievijas Federācijas vēstniecības Latvijas Republikā izvietošanas nosacījumiem”. | |
| A | B | C |
| Vienošanās 1.panta 1.2.punkta 2. un 3.apakšpunkts nosaka, ka Latvijas puse nodod Krievijas Federācijai nomā zemes gabalu Rīgā, Ezermalas ielā 34 un Ezermalas ielā 34a, kas pēc piebraucamā ceļa izbūves tiks apvienots ar zemes gabalu Ezermalas ielā 34 | Lai minētos zemesgabalus varētu apvienot un nodot Krievijas Federācijai nomā, nepieciešams atsavināt privātpersonai piederošo nekustamo īpašumu Ezermalas ielā 34F. Lai novērstu privātpersonai ar atsavināšanu radītās neērtības, nepieciešams būvēt jaunu ceļu nekustamajā īpašumā Ezermalas ielā 34E un privātpersonai piederošajā nekustamajā īpašumā līdz esošajam ceļam. | Ar rīkojuma projektu tiks radīti visi priekšnoteikumi, lai izpildītu Vienošanās 1.panta 1.2.punkta 2. un 3.apakšpunktā noteiktās saistības. |
|  |  |  |
|  |  | |
| Cita informācija | Nav | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ārlietu ministrija un Finanšu ministrija (valsts akciju sabiedrība „Valsts nekustamie īpašumi”). |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Anotācijas II, IV un VI sadaļa – projekts šo jomu neskar.

Ārlietu ministrs Edgars Rinkēvičs

Vīza: valsts sekretāra p.i. Pēteris Vaivars

04.09.2015. 16:48

2482

Daudzvārdis, 67016163

[davis.daudzvardis@mfa.gov.lv](mailto:davis.daudzvardis@mfa.gov.lv)